

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO KLAIPĖDOJE, SMILTYNĖS G. 18, DALIES PERDAVIMO PATIKĖJIMO TEISE NACIONALINEI ŽEMĖS TARNYBAI PRIE ŽEMĖS ŪKIO MINISTERIJOS**

2022 m. birželio 30 d. Nr. P13-35

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, atsižvelgdamas į Nacionalinės žemės tarnybos prie Žemės ūkio ministerijos Klaipėdos miesto ir Neringos skyriaus 2022-04-06 pažymą apie išnuomojamą valstybinės žemės sklypą (jo dalį), reikalingą parduodamam valstybei ar savivaldybei nuosavybės teise priklausančiam nekilnojamam turtui eksploatuoti Nr. 13SD-1032-(14.13.134E.):

 1. P e r d u o d u Nacionalinei žemės tarnybai prie Žemės ūkio ministerijos patikėjimo teise valdyti, naudoti ir disponuoti valstybei nuosavybės teise priklausančią ir valstybės įmonės Turto banko patikėjimo teise valdomą 0,2862 ha dalį iš 0,8220 ha ploto žemės sklypo, esančio Klaipėdoje, Smiltynės g. 18, kadastro Nr. 2101/0011:45, unikalus Nr. 4400-3046-0194.

2. P a v e d u Pardavimų departamento Turto parengimo skyriaus parengimo projektų vadovei, laikinai atliekančiai Turto parengimo skyriaus vadovės funkcijas Linai Remeikienei, pasirašyti 1 punkte nurodyto žemės sklypo perdavimo ir priėmimo aktą.

Generalinis direktorius Mindaugas Sinkevičius

Parengė

Juta Boguslavskaja

2022-06-28